CELEX: 32019D1172
Language: et
Date: 2019-06-06 00:00:00
Title: Nõukogu otsus (EL) 2019/1172, 6. juuni 2019, Euroopa Liidu ja Liechtensteini Vürstiriigi vahelise lepingu, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega), nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa ning nõukogu raamotsuse 2009/905/JSK (laboritoiminguid tegevate kohtuekspertiisi teenuse pakkujate akrediteerimise kohta) teatavate sätete kohaldamist, Euroopa Liidu nimel allkirjastamise ning selle teatavate sätete ajutise kohaldamise kohta

10.7.2019   
               
               
                  ET
               
               
                  Euroopa Liidu Teataja
               
               
                  L 184/1
               
            
         NÕUKOGU OTSUS (EL) 2019/1172,
         6. juuni 2019,
         Euroopa Liidu ja Liechtensteini Vürstiriigi vahelise lepingu, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega), nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa ning nõukogu raamotsuse 2009/905/JSK (laboritoiminguid tegevate kohtuekspertiisi teenuse pakkujate akrediteerimise kohta) teatavate sätete kohaldamist, Euroopa Liidu nimel allkirjastamise ning selle teatavate sätete ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 82 lõike 1 teise lõigu punkti d ja artikli 87 lõike 2 punkti a koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 10. juunil 2016 komisjonile loa alustada läbirääkimisi, et sõlmida Euroopa Liidu ja Liechtensteini Vürstiriigi vahel leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega), nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa ning nõukogu raamotsuse 2009/905/JSK (laboritoiminguid tegevate kohtuekspertiisi teenuse pakkujate akrediteerimise kohta) teatavate sätete kohaldamist (edaspidi „leping“).
                  
               
                     (2)
                  
                  
                     Läbirääkimised viidi 24. mail 2018 lepingu parafeerimisega edukalt lõpule.
                  
               
                     (3)
                  
                  
                     Kuna rahvusvaheline kuritegevus ulatub oma iseloomust tingituna ka üle liidu piiride, ei suuda liikmesriigid omapäi küllaldaselt parandada õiguskaitsealase teabe vahetamist, mille eesmärk on säilitada julgeolek liidus. Piiriülese õiguskaitsealase koostöö soodustamise seisukohast on äärmiselt oluline, et kõigil liikmesriikidel ja Liechtensteini Vürstiriigil oleks vastastikku juurdepääs üksteise riiklikele DNA-registritele, sõrmejälgede identifitseerimise süsteemidele ja sõidukite registreerimisandmetele.
                  
               
                     (4)
                  
                  
                     Nõukogu otsus 2008/615/JSK, (1) nõukogu otsus 2008/616/JSK (2) ja selle lisa ning nõukogu raamotsus 2009/905/JSK (3) on Iirimaa jaoks siduvad ning seetõttu osaleb Iirimaa käesoleva otsuse vastuvõtmises ja kohaldamises.
                  
               
                     (5)
                  
                  
                     Otsus 2008/615/JSK, otsus 2008/616/JSK ja selle lisa ning raamotsus 2009/905/JSK on Ühendkuningriigi jaoks siduvad ning seetõttu osaleb Ühendkuningriik käesoleva otsuse vastuvõtmises ja kohaldamises.
                  
               
                     (6)
                  
                  
                     Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
                  
               
                     (7)
                  
                  
                     Leping tuleks allkirjastada ja sellele lisatud deklaratsioon heaks kiita. Lepingu teatavaid sätteid tuleks kohaldada ajutiselt kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Liechtensteini Vürstiriigi vahelise lepingu, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega), nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa ning nõukogu raamotsuse 2009/905/JSK (laboritoiminguid tegevate kohtuekspertiisi teenuse pakkujate akrediteerimise kohta) teatavate sätete kohaldamist, liidu nimel allkirjastamiseks antakse luba, eeldusel et nimetatud leping sõlmitakse.
            Lepingu tekst on lisatud käesolevale otsusele.
         
         
            Artikkel 2
            Liidu nimel kiidetakse heaks lepingule lisatud deklaratsioon.
         
         
            Artikkel 3
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 4
            Kooskõlas lepingu artikli 8 lõikega 3 kohaldatakse lepingu artikli 5 lõikeid 1 ja 2 ajutiselt alates lepingu allkirjastamisest (4) kuni selle jõustumiseks vajalike menetluste lõpuleviimiseni.
         
         
            Artikkel 5
            Käesolev otsus jõustub Euroopa Liidu Teatajas avaldamise päeval.
         
         
            Luksemburg, 6. juuni 2019
            
               
                  Nõukogu nimel
               
               
                  eesistuja
               
               A. BIRCHALL
            
         
         
            (1)  Nõukogu 23. juuni 2008. aasta otsus 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 1).
         
            (2)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).
         
            (3)  Nõukogu 30. novembri 2009. aasta raamotsus 2009/905/JSK laboritoiminguid tegevate kohtuekspertiisi teenuse pakkujate akrediteerimise kohta (ELT L 322, 9.12.2009, lk 14).
         
            (4)  Nõukogu peasekretariaat avaldab lepingu allkirjastamise kuupäeva Euroopa Liidu Teatajas.